text: সুমতী মোরারজী (১৩ মার্চ ১৯০৯ - ২৭ জুন ১৯৯৮) একজন ভারতীয় ব্যবসায়ী। তাঁকে ভারতীয় জাহাজ পরিবহনের প্রথম মহিলা হিসেবে পরিচিত। তিনি সাধারণত পুরুষের আধিপত্য থাকা জাহাজের জনগণের সংস্থার প্রধান পদে অধিষ্ঠিত হওয়া বিশ্বের প্রথম মহিলা। তিনি ভারতের জাহাজের জনগণের সংগঠন ''ইন্ডিয়ান ন্যাশনাল স্টিমশিপ ওনার্স এসোসিয়েশনের অধ্যক্ষ পদ লাভ করেছিলেন। ভারত সরকার তাঁর অবদানের স্বীকৃতিস্বরূপ ১৯৭১ সালে পরিষেবার ক্ষেত্রে ভারতের দ্বিতীয় সর্বোচ্চ সম্মান পদ্ম বিভূষণ প্রদান করেন।
  
  প্রারম্ভিক জীবন
  ১৯০৯ সালের ১৩ মার্চ তারিখে ব্রিটিশ ভারতের অন্তর্গত মুম্বাইয়ের এক সম্ভ্রান্ত পরিবারে সুমতী মোরারজীর জন্ম হয়েছিল। তাঁর পিতা মথুরাদাস গোকুলদাস এবং মাতা প্রেমাবাই। ছোটবেলায় তাঁর নাম ভগবান কৃষ্ণ-এর সঙ্গে জড়িত বৃন্দাবনের পবিত্র নদী যমুনার নামে রাখা হয়েছিল। সেই সময়ে ভারতীয়দের মধ্যে বাল্যবিবাহ প্রচলিত ছিল। সে অতি কম বয়সে তিনি সাইন্ডিয়া স্টিম নেভিগেশন কোম্পানীর প্রতিষ্ঠাতা নরত্তোম মোরারজীর পুত্র শান্তি কুমার নরত্তোম মোরারজীর সঙ্গে বিবাহপাশে আবদ্ধ হয়েছিলেন। পরে সাইন্ডিয়া স্টিম নেভিগেশন কোম্পানী ভারতের সর্ববৃহৎ জাহাজ কোম্পানীতে পরিগণিত হয়েছিল।
  
  কর্ম জীবন
  ১৯২৩ সালে তাঁকে মাত্র ২০ বছর বয়সে সাইন্ডিয়া স্টিম নেভিগেশন কোম্পানীর ব্যবস্থাপনা অ প্রতিষ্ঠানে অন্তর্ভুক্ত করা হয়েছিল। মাত্র কয়েকটি ভাপ ইঞ্জিন থাকা কোম্পানীকে ধীরে ধীরে উন্নয়ন ঘটিয়ে ভারতের সর্ববৃহৎ জাহাজ পরিবহন কোম্পানীতে পরিবর্তিত করতে তাঁর অবদান অপরিসীম। ১৯৪৬ সালে তিনি কোম্পানীটির সমস্ত দায়িত্ব গ্রহণ করেন এবং তাঁকে প্রায় ৬০০০ কর্মচারীকে ব্যবস্থাপনা করতে হয়েছিল। এর আগে তিনি ওয়র্ড অফ ডাইরেক্টে অন্তর্ভুক্ত হয়েছিলেন। নৌপরিবহনের বাণিজ্যে তাঁর দক্ষতা সময়ের সঙ্গে বৃদ্ধি হয়েছিল। ১৯৬৫ সালে তিনি ভারতের জাহাজের জনগণের সংগঠন ইন্ডিয়ান ন্যাশনাল স্টিমশিপ ওনার্স এসোসিয়েশনের দুবছরের জন্য অধ্যক্ষ পদ লাভ করেন। ১৯৬৫ সালে পুনরায় তিনি এই পদে অধিষ্ঠিত হন। সাধারণত পুরুষের আধিপত্য থাকা জাহাজের জনগণের সংস্থার প্রধান পদে অধিষ্ঠিত হওয়া সুমতী মোরারজী বিশ্বের প্রথম মহিলা। তাঁর তত্ত্বাবধানে সাইন্ডিয়া স্টিম নেভিগেশন কোম্পানীর ৪৩ টি জাহাজে মোট ৫৫২,০০০ টন ওজনের সামগ্রী পরিবহন করার পর্যায় লাভ করেছিল। ১৯৭৯ সাল থেকে ১৯৮৭ সাল পর্যন্ত তিনি এই কোম্পানীর অধ্যক্ষ পদে অধিষ্ঠিত ছিলেন। পরে ঋণের বোঝার জন্য এই কোম্পানী ভারত সরকার জাতীয়করণ করেন। পরে তিনি এর এমিরিটাস চেয়ারপার্সন পদ লাভ করেছিলেন এবং ১৯৯২ সাল পর্যন্ত এই পদে অধিষ্ঠিত ছিলেন।
  
  তিনি মুম্বাইয়ের জুহু অঞ্চলে সুমতী বিদ্যা কেন্দ্র স্কুল প্রতিষ্ঠা করেছিলেন। ১৯৭০ সালে লন্ডনে অনুষ্ঠিত ওয়র্ল্ড শিপিং ফেডারেশনের তিনি উপাধ্যক্ষ নির্বাচিত হয়েছিলেন। ভারত স্বাধীনতা লাভ করার পরে দেশ বিভাজন হওয়াতে পাকিস্তান থেকে সিন্ধীদেরকে ভারতে আনতে তিনি ব্যবস্থা গ্রহণ করেছিলেন। এর সঙ্গে তিনি আধুনিক ভারতীয় জাহাজ কোম্পানীদের ভারতীয় মূল্যবোধ, সংস্কৃতি, ঐতিহ্য ইত্যাদি প্রচার এবং প্রসার করতে অনুপ্রাণিত করেছিলেন।
  
  ভারত সরকার তাঁর অবদানের স্বীকৃতিস্বরূপ ১৯৭১ সালে অমূল্য পরিষেবার ক্ষেত্রে ভারতের দ্বিতীয় সর্বোচ্চ সম্মান পদ্ম বিভূষণ প্রদান করেন।
  
  মৃত্যু
  ১৯৯৮ সালের ২৭ জুন তারিখে ৮৯ বছর বয়সে হৃদযন্ত্রের ক্রিয়া বন্ধ হওয়ার জন্য সুমতী মোরারজীর মৃত্যু হয়েছিল।
  
  তথ্যসূত্র
  
  বিষয়শ্রেণী:ভারতের ব্যক্তি
  বিষয়শ্রেণী:পদ্ম বিভূষণ পুরস্কার বিজয়ী
  বিষয়শ্রেণী:ভারতের ব্যবসায়ী
title: সুমতী মোরারজী